**ПРОТОКОЛ № 21**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 07.06.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Наталия Василева, Галя Гугушева, Евгений Трифонов, Димитър Стефанов и Марио Василев

Отсъства: Лъчезар Лазаров

На заседанието присъства: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 10 - т. 15

РАЗНИ

1. Обсъждане приложението на §43 и §45 от ПЗР на ЗИД на ЗСВ (обн. ДВ, бр. 32/26.04.2022 г.)

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТКРИЕ производство по § 45, ал. 3 и ал. 7 от ПЗР на ЗИД на ЗСВ (обн. в ДВ, бр. 32/26.04.2022 г.) за разкриване на длъжности на прокурори в прокуратури, съответни на закриваните в Специализираната прокуратура и Апелативната специализирана прокуратура, и за преназначаване при условията и по реда на чл. 194 от ЗСВ на прокурорите от Специализираната прокуратура: Валентина Иванчева Маджарова – административен ръководител, Ангел Демирев Кънев – заместник на административния ръководител, Евгения Асенова Щъркелова -заместник на административния ръководител, Росен Кирилов Радев - прокурор, Андрей Митков Андреев - прокурор, Цветослав Костадинов Вергов - прокурор, Дилян Стоянов Деянов - прокурор, Милко Георгиев Първанов - прокурор, Евгения Тихомирова Деянова - прокурор, Ралица Петрова Мравкова - прокурор, Ирина Владимирова Арменова – Янчева - прокурор, Йордан Кирилов Грамов - прокурор, Сийка Георгиева Милева - прокурор, Виолета Марчева Михайлова - прокурор, Димитрия Николаева Дърмонска - прокурор, Диана Кирилова Мицканова-Лазарова - прокурор, Камен Георгиев Господинов - прокурор, Тереза Петрова Скорчева – Витанова - прокурор, Александрина Володя Костадинова - прокурор, Христина Иванова Христова - прокурор, Красимир Василев Тренчев - прокурор, Красимира Динева Христова - прокурор, Детелина Иванова Йотова - прокурор, Силвия Луканова Соколова - прокурор, Петър Божидаров Белчев - прокурор, Калин Иванов Близнаков - прокурор, Георги Иванов Банков - прокурор, Мария Илиева Макрелова-Чернева - прокурор, Антоанета Георгиева Софрониева - прокурор, Николай Димитров Димитров - прокурор, Мирослав Илиев Илиев - прокурор, Ивета Христова Маркович - прокурор, Цанка Богомилова Иванова - прокурор, Стефан Христов Христов - прокурор, Димитър Франтишек Петров - прокурор, Антон Иванов Мицов - прокурор, Димитър Ангелов Молев - прокурор, Павел Хайк Манукян - прокурор, Благовест Димитров Вангелов - прокурор, Ружена Георгиева Кондева - прокурор, Соня Йовчева Петрова - прокурор, Радост Стоилова Бошнакова - прокурор, Борис Адриянов Михов - прокурор и Иван Валериев Първанов - прокурор, както и от Апелативната специализирана прокуратура - Ивайло Борисов Ангелов – административен ръководител, Даниела Ангелова Димитрова - заместник на административния ръководител, Мария Георгиева Дойчева - заместник на административния ръководител, Калин Асенов Стоилов - заместник на административния ръководител, Емилия Стоянова Пашалиева-Риажи - прокурор, Даниела Благоева Ангелова-Осоговска - прокурор, Емилия Ангелова Станинска - прокурор, Биляна Емилова Дукова - прокурор, Людмил Траянов Коюмджиев - прокурор, Даниела Иванова Попова - прокурор, Наталия Недкова Станчева - прокурор, Георги Любенов Мойсев - прокурор, Емил Цветанов Галипонов - прокурор, Светлозар Костадинов Костов - прокурор, Марин Стоянов Дишлянов - прокурор, Свилена Иванова Костова - прокурор, Детелина Ганчева Ганчева – прокурор и Дочо Пламенов Дочев – прокурор.

1.1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СПРЕ, на основание чл. 54, ал. 1, т. 4 от АПК, административното производство по т. 1.1, до произнасяне на Конституционния съд с решение по конституционно дело № 9/2022 г.

1.1.2. Решението подлежи на обжалване пред Върховния административен съд в 14-дневен срок от съобщаването му по реда на глава десета, раздел IV от АПК.

1.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТКРИЕ производство по § 45, ал. 6 и ал. 7 от ПЗР на ЗИД на ЗСВ (обн. в ДВ, бр. 32/26.04.2022 г.) за разкриване на длъжности на следователи, съответни на закриваните в Следствения отдел на Специализираната прокуратура, и за преназначаване при условията и по реда на чл. 194 от ЗСВ на следователите от Следствения отдел на Специализирана прокуратура, както следва: Нели Георгиева Тодорова – завеждащ следствения отдел, Николай Иванов Николов - следовател, Виолета Георгиева Вълчева-Николова - следовател, Светлана Йорданова Стоянова – Вайзе - следовател, Людмила Григорова Гюрова - следовател, Веселин Тасев Величков - следовател, Славка Стефанова Баханова - следовател, Юлиана Емилова Силянова - следовател, Иван Николов Делчев - следовател, Петя Пенчева Руева - следовател, Иван Димитров Иванов - следовател, Силвия Иванова Борисова - следовател, Оля Петрова Антонова - следовател, Миряна Георгиева Иванова - следовател, Преслава Теодосиева Петкова - следовател, Анелия Георгиева Тодорова - следовател, Ралица Александрова Райчева - следовател, Галя Христова Илиева - следовател, Тихомир Илков Троянов - следовател, Стоил Димчев Димов - следовател, Тихомир Николаев Николов - следовател, Тодор Георгиев Георгиев - следовател, Лили Илиева Петрова - следовател, Димитър Димитров Халачев - следовател, Станелия Василева Караджова - следовател, Петранка Костадинова Рабаджиева - следовател, Ралица Любомирова Дашева - следовател, Малина Борисова Борисова - следовател, Калоян Красимиров Кондев - следовател, Марина Иванова Лачева-Николова - следовател, Калоян Жанов Киров - следовател, Кирил Петков Петков - следовател и Галя Димитрова Николова - следовател.

1.2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СПРЕ, на основание чл. 54, ал. 1, т. 4 от АПК, административното производство по т. 1.2, до произнасяне на Конституционния съд с решение по конституционно дело № 9/2022 г.

1.2.2. Решението подлежи на обжалване пред Върховния административен съд в 14-дневен срок от съобщаването му по реда на глава десета, раздел IV от АПК.

1.3. Внася предложенията в заседание на Прокурорската колегия на ВСС, насрочено на 08.06.2022 г., за разглеждане и произнасяне.

2. Предложение за поощряване на Пламен Маринов Пачев - прокурор във Върховна касационна прокуратура. *(вх.№ ВСС-7783/23.05.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Пламен Маринов Пачев - прокурор във Върховна касационна прокуратура, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по поканата с оглед връчване на отличието на последното заседание на Прокурорската колегия на Висшия съдебен съвет през месец юли 2022 г.

2.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1. да се предостави на Комисия „Бюджет и финанси“ в изпълнение решение на Пленума на ВСС по протокол № 15/14.04.2022 г., т. 18.

2.4. Внася предложенията в заседание на Прокурорската колегия на ВСС, насрочено за 08.06.2022 г., за разглеждане и произнасяне.

3. Заявление от Пламен Маринов Пачев за освобождаване от заеманата длъжност „прокурор“ във Върховна касационна прокуратура, на основание чл. 165, ал. 1, т. 1 от ЗСВ. *(вх.№ ВСС-7783/18.05.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Пламен Маринов Пачев от заеманата длъжност „прокурор“ във Върховна касационна прокуратура, с ранг „прокурор във ВКП и ВАП“, считано от 20.06.2022 г.

3.2. ВНАСЯ предложението в заседанието на Прокурорската колегия на ВСС, насрочено за 08.06.2022 г., за разглеждане и произнасяне.

4. Изменение на решение на Комисията по атестирането и конкурсите към Прокурорската колегия на Висшия съдебен съвет по протокол № 31/05.10.2021 г, т. 17, относно атестиране за придобиване статут на несменяемост на Евгения Георгиева Стефанова – прокурор в Районна прокуратура – Хасково.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ИЗМЕНЯ свое решение по т. 17.1. от протокол № 31/05.10.2021 г., **като определя период на атестиране** за придобиване статут на несменяемост на Евгения Георгиева Стефанова – прокурор в Районна прокуратура – Хасково, **06.07.2016 г. – 31.05.2022 г.**

*Мотиви: През периода на атестиране за придобиване статут на несменяемост на прокурор Евгения Стефанова (06.07.2016 г. - 06.07.2021 г.), определен с решение на Комисията по атестирането и конкурсите по протокол № 31/05.10.2021 г, т. 17.1., същата е работила 1 г., 4 м. и 2 дни, с което не е изпълнено изискването на чл. 48, ал. 6 от Наредба № 3 от 23.02.2017 г. за провеждане на атестиране за период, през който атестираният е работил реално, но не по-малко от 2 години.*

*Видно от изготвена от Районна прокуратура – Хасково справка с вх. № ВСС-13332/31.05.2022 г., към 31.05.2022 г. прокурор Стефанова има отработени 2 години, което обосновава удължаване края на атестационния период до 31.05.2022 г., респективно допълване на атестационната преписка с необходимите данни и материали.*

4.2. Да се уведомят Постоянната атестационна комисия към Апелативна прокуратура - Пловдив, административният ръководител на Районна прокуратура – Хасково и прокурор Евгения Стефанова, за решението по т.4.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

5. Предложение от административния ръководител на Районна прокуратура - Благоевград за повишаване на Анита Георгиева Димова – заместник на административния ръководител – заместник-районен прокурор на Районна прокуратура - Благоевград, с ранг „прокурор в ОП“, на място в по-горен ранг „прокурор в АП“. *(вх.№ ВСС-8230/31.05.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Анита Георгиева Димова – заместник на административния ръководител – заместник-районен прокурор на Районна прокуратура - Благоевград, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

5.2. ВНАСЯ предложението в заседанието на Прокурорската колегия на ВСС, насрочено за 08.06.2022 г., за разглеждане и произнасяне.

6. Предложение от административния ръководител на Окръжна прокуратура - Хасково за повишаване на Делчо Стоянов Лавчев – заместник на административния ръководител – заместник-окръжен прокурор на Окръжна прокуратура - Хасково, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-8229/31.05.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Делчо Стоянов Лавчев – заместник на административния ръководител – заместник-окръжен прокурор на Окръжна прокуратура - Хасково, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

6.2. ВНАСЯ предложението в заседанието на Прокурорската колегия на ВСС, насрочено за 08.06.2022 г., за разглеждане и произнасяне.

7. Предложение от Любомира Илиева Апостолова - прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-8242/31.05.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Любомира Илиева Апостолова - прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

7.2. ВНАСЯ предложението в заседанието на Прокурорската колегия на ВСС, насрочено за 08.06.2022 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

8. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-ПЛЕВЕН | **Мирослава Руменова Митева** | прокурор | Евгений Трифонов |
| **2** | СГП | **Ангел Атанасов Попколев** | прокурор | Марио Василев |

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

9. Извънредно атестиране на Димитър Стефанов Люцканов - прокурор в Окръжна прокуратура - Ямбол. *(вх.№ ВСС-374/14.01.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 3 от ЗСВ, извънредно атестиране на Димитър Стефанов Люцканов - прокурор в Окръжна прокуратура - Ямбол.

9.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Димитър Стефанов Люцканов - прокурор в Окръжна прокуратура - Ямбол.

9.3. ВНАСЯ предложението в заседание на Прокурорската колегия на ВСС, насрочено за 08.06.2022 г., за разглеждане и произнасяне.

ДОПЪЛНИТЕЛНИ ТОЧКИ

ВЪЗРАЖЕНИЕ

10. Възражение от Мария Тошкова Стефанова - прокурор в Районна прокуратура – Благоевград, срещу изготвена комплексна оценка от атестиране за придобиване статут на несменяемост. *(вх.№ ВСС-16918/21 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Мария Тошкова Стефанова - прокурор в Районна прокуратура – Благоевград, поради постъпило възражение срещу изготвената й комплексна оценка от атестиране за придобиване статут на несменяемост „МНОГО ДОБРА".

10.2. КАНИМария Тошкова Стефанова - прокурор в Районна прокуратура - Благоевград, в заседанието на Прокурорската колегия на Висшия съдебен съвет, насрочено за 06.07.2022 г., в 13,30 часа, за изслушване.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Мария Тошкова Стефанова - прокурор в Районна прокуратура - Благоевград.

МОТИВИ: *Прокурор Мария Стефанова е подала възражение срещу определената комплексна оценка „Много добра" - 4.81, като изразява несъгласие с поставената от КАК оценка „4" в Част V, т. 4 от ЕФА „Брой необжалвани прокурорски актове…“. Посочва, че същата е равняваща се на тази от предварителното й атестиране, но изтъква, че в периода от последните две години статистическите показатели са се подобрили и допуснатите грешки в първите години на работата й като прокурор са били отчетени и поправени. Излага съображения относно броя и процента на отменените постановления, както и такива, касаещи останалите показатели по критерия – върнати от съда актове, окончателни съдебни актове и броя на уважените/неуважени протести.*

*След запознаване с депозираното възражение, КАК счита същото за неоснователно.*

*Критерият в Част V, т. 4 „Брой необжалвани прокурорски актове…" има преди всичко количествени измерения, отчита конкретни статистически данни и подлежи на самостоятелно оценяване.*

*Действително, през 2-годишния период следващ предварителното атестиране, прокурор Стефанова има отменени 4 акта по преписки и 2 акта по наказателни производства, няма върнати от съда дела и е налице 1 оправдателна присъда, но на оценяване подлежат данните за целия 5-годишен атестационен период, които показват следното: от общо 788 акта по преписка са обжалвани 38 бр. – 27 са потвърдени и 11 акта са отменени, представляващи 1,4 % от общия брой актове от този вид, но 28,9 % от обжалваните. По наказателни производства са изготвени 303 акта, от които са обжалвани 9 бр. – 6 са потвърдени и 3 акта са отменени, съставляващи 0,99 % от всички постановления за прекратяване и спиране на ДП, но 33,3 %**от обжалваните. Върнатите актове са 5 бр. – 4,7 % от всички 106 внесени в съда. Комисията е отчела обстоятелството, че оправдателните присъди са малко на брой и броят и относителният дял на уважените протести превишава броя и относителният дял на неуважените, но при определяне на оценката по критерия се вземат предвид и посочените по-горе статистически данни, които не обосновават поставянето на максимална оценка. Претенциите на прокурор Стефанова за поставяне на оценка – 5 по този формално-статистически критерий, обективно не съответства на дефиницията и параметрите, заложени в категорията на оценка 5 „много добра“, която, по закон изисква резултати и ниво, съществено надхвърлящо изискванията за длъжността.*

*Освен това, Комисията счита за необходимо да посочи, че причините за отмяна на постановени от магистрата актове, включително поради непълнота на проверката, се преценяват и отчитат по качествените критерии в Част IV, т. 1 „Правни познания и умения за прилагането им“ и Част IV, т. 2 „Умение за анализ на правно-релевантните факти“, където на атестирания магистрат са поставени максимални оценки „5“.*

*Прокурор Стефанова посочва, че върнатите от съда дела впоследствие са приключили с осъдителни присъди или с изготвяне на споразумения с идентични параметри. Констатираните от съда в първоначалния акт пропуски, довели до връщане на делата, не могат да бъдат санирани от последващи обстоятелства, свързани с приключване на производствата.*

*Комисията не споделя и изразеното лично становище и несъгласие относно оправдателните съдебни актове, доколкото в производството по атестиране КАК не може да подлага на анализ правилността на актовете на съда, респективно да преоценява същите.*

*Обстоятелство, че през атестационния период прокурор Стефанова няма допуснато нито едно произнасяне по ДП и преписки извън законоустановения срок, е съобразено от Комисията в Част IV, т. 3 „Умение за оптимална организация на работата“, където също е поставена максимална оценка „5“.*

*Реализираното  от КАК законосъобразно намаляване на оценката на ПАК по този, отделно измерим и формален критерий, не се отразява съществено, върху определената обща комплексна оценка от атестирането за придобиване статут на несменяемост: „много добра“ - 4.81.*

*С оглед гореизложеното, КАК предлага на Прокурорската колегия на ВСС да остави без уважение възражението в Част V, т. 4 от ЕФА „Брой необжалвани прокурорски актове…“ и да приеме комплексна оценка „Много добра" – 4,81 на Мария Тошкова Стефанова - прокурор в Районна прокуратура - Благоевград.*

10.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Мария Тошкова Стефанова - прокурор в Районна прокуратура - Благоевград*.*

10.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „МНОГО ДОБРА" на Мария Тошкова Стефанова - прокурор в Районна прокуратура - Благоевград.

10.6. ПРЕДЛАГА НА ПРОКУРОРСКАТА КОЛЕГИЯ НА ВСС, Мария Тошкова Стефанова - прокурор в Районна прокуратура - Благоевград, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.7. ВНАСЯ предложението в заседанието на Прокурорската колегия на ВСС, насрочено за 06.07.2022 г., за разглеждане и произнасяне.

ЕДИННИ ФОРМУЛЯРИ

11. Периодично атестиране на Людмила Христова Рачева - прокурор в Районна прокуратура - Габрово. *(вх.№ ВСС-9193/09.06.2021 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Велико Търново, за комплексна оценка на Людмила Христова Рачева - прокурор в Районна прокуратура – Габрово.

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Людмила Христова Рачева - прокурор в Районна прокуратура – Габрово.

11.3. Предоставя, на основание чл. 205, ал. 1 от ЗСВ, на Людмила Христова Рачева - прокурор в Районна прокуратура - Габрово, резултатите от атестирането за запознаване.

12. Извънредно атестиране на Георги Стефанов Русев - прокурор в Районна прокуратура - Бургас. *(вх.№ ВСС-12060/12.08.2021г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. НЕ ПРИЕМА изцяло определените от Постоянната атестационна комисия при Апелативна прокуратура - Бургас оценки по специфичните критерии за атестиране на Георги Стефанов Русев - прокурор в Районна прокуратура - Бургас.

*Мотиви: Комисията по атестирането и конкурсите, след като се запозна с предложените от ПАК оценки и прецени представените материали счита, че:*

*В част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове, както и окончателните съдебни актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол", предложената от ПАК оценка „4" следва да бъде намалена с 1 (една) единица. Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в част III на ЕФА, за периода на атестиране са налице 17 отменени акта по преписки, които представляват 1,04% от общия брой постановени актове от този вид, но 47,2 % от обжалваните. Налице са 15 бр. отменени акта по наказателни производства - 1,03 % от общия брой актове от този вид, но 68,18 % от обжалваните.*

*За същия период от съда са върнати 37 акта (22 ОА, 3 споразумения и 12 предложения по чл.78а НК), които представляват 14,3% от общо внесените в съда 258 акта.*

*Налице са 7 оправдателни присъди, които съставляват 3,07% от всички 228 бр. постановени.*

*Подадени са 32 протеста, от които уважени са 9 бр., неуважени - 21 бр., което е 70 % от подадените, 2 бр. не са разгледани.*

*При определяне на оценката по този критерий се отчитат горните статистически данни, като броят и процентите на отменените актове, върнатите актове, оправдателните съдебни актове и неуважените протести не могат да бъдат игнорирани и определят съответната оценка, която в настоящия случай следва да бъде „3".*

*Оценките по останалите общи и специфични критерии, определени от ПАК при Апелативна прокуратура - Бургас, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Добра" - 4.11 на Георги Стефанов Русев –прокурор в Районна прокуратура - Бургас.*

12.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от извънредно атестиране „ДОБРА“ на Георги Стефанов Русев - прокурор в Районна прокуратура - Бургас.

12.3. Предоставя, на основание чл. 205, ал. 1 от ЗСВ, на Георги Стефанов Русев - прокурор в Районна прокуратура - Бургас, резултатите от атестирането за запознаване.

РАЗНИ

13. Заявление за отвод от резервен член на изпитната комисия за младши прокурори в края на обучението им в Националния институт на правосъдието.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий един резервен член - прокурор в апелативна/окръжна прокуратура, на изпитната комисия за младши прокурори в края на обучението им в Националния институт на правосъдието, на мястото на Светла Василева Курновска-Младенова - прокурор в Апелативна прокуратура-Варна.

13.2. Внася предложението в заседание на Прокурорската колегия на Висшия съдебен съвет, насрочено на 08.06.2022 г., за разглеждане и произнасяне.

14. Доклад от директора на дирекция „правна“ в АВСС относно жалба от Лиляна Георгиева срещу решения на Прокурорската колегия на Висшия съдебен съвет по протокол № 19/25.05.2022 г., т.т. 2.13, 2.24, 2.42.1, 2.24.2, 2.24.3, 2.25, 2.25.1, 2.25.2, 2.26-2.26.9 и 2.27.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА за сведение доклада от дирекция „Правна“ относно жалба от Лиляна Георгиева срещу решения на Прокурорската колегия на Висшия съдебен съвет по протокол № 19/25.05.2022 г., т.т. 2.13, 2.24, 2.42.1, 2.24.2, 2.24.3, 2.25, 2.25.1, 2.25.2, 2.26-2.26.9 и 2.27.

ЕДИНЕН ФОРМУЛЯР

15. Придобиване статут на несменяемост на Веселка Илкова Събева - прокурор в Районна прокуратура - Русе. *(вх.№ ВСС-11606/29.07.2021г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Велико Търново, за комплексна оценка на Веселка Илкова Събева - прокурор в Районна прокуратура – Русе.

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Веселка Илкова Събева - прокурор в Районна прокуратура – Русе.

15.3. Предоставя, на основание чл. 205, ал. 1 от ЗСВ, на Веселка Илкова Събева - прокурор в Районна прокуратура – Русе, резултатите от атестирането за запознаване.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ